Munasarjasyöpä on salakavala sairaus

**Voimaa sairastuneelle vertaisilta**

**Munasarjasyöpä on toiseksi yleisin gynekologinen syöpä, mutta sen syitä ei tunneta tarkasti. Suomessa tautiin sairastuu vuosittain noin 450 naista. 8. toukokuuta 2014 vietetään Kansainvälistä munasarjasyöpäpäivää.**

Munasarjasyöpä on salakavala sairaus, koska se aiheuttaa epämääräisiä oireita kuten vatsan turvotusta, maha- tai alaselkäkipua, suoliston toiminnan häiriöitä, tihentynyttä virtsaamistarvetta, ruokahaluttomuutta, laihtumista ja väsymystä. Noin 75 % tapauksista todetaankin vasta edenneessä vaiheessa. Toistaiseksi ei ole löydetty sellaista seulontamenetelmää, jolla sairaus voitaisiin havaita varhaisvaiheessa. Munasarjasyövän ensisijainen hoito on leikkaus yhdistettynä lääkehoitoon (solunsalpaajat ja biologiset lääkkeet).

**Vertaisuutta ja tietoa - Valtakunnallinen Gynekologiset syövät -potilasverkosto**

Verkoston kohderyhmä ovat gynekologisiin syöpiin sairastuneet naiset ja heidän läheisensä. Suurin osa verkostotoiminnasta tapahtuu Suomen Syöpäpotilaat ry:n kotisivujen ja sosiaalisen median kautta. Kotisivuilta http://www.syopapotilaat.fi/ löytyvät verkoston ajankohtaisimmat tiedotteet, uutiset ja tulevien tapahtumien ohjelmat sekä ilmoittautumislomakkeet.

Vertaisuuden voimaa, keskustelua sairaudesta ja sen hoidoista sekä niiden aiheuttamista tunteista ja kokemuksista, kuten myös pieniä vinkkejä arkeen löytyy verkoston suljetusta facebook-keskusteluryhmästä: https://www.facebook.com/groups/gynekologiset/

Verkostossa järjestetään erilaisia tapahtumia 1-2 kertaa vuodessa. Niissä on mahdollisuus tavata ja tutustua toisiin, saman sairauden eri vaiheissa eläviin ihmisiin sekä kuulla asiantuntijaluentoja. Luennot käsittelevät esimerkiksi gynekologisia syöpiä ja niiden eri hoitomuotoja sekä psykososiaalisia aiheita, kuten sairauden ja hoitojen vaikutusta elämän eri osa-alueilla.

Verkoston toiminta ja tapahtumat ovat potilaille maksuttomia eikä niihin liity jäsenyyttä.

Sähköposti: potilaat@syopapotilaat.fi

Verkoston kotisivut: www.syopapotilaat.fi

**Lehdistötiedustelut:**

Roche Oy

Viestintäpäällikkö

Satu Ratia

Puhelin: +358 500 451 962

sähköposti: satu.ratia@roche.com

Lisätietoja: World Ovarian Cancer Day www.ovariancancerday.org

Facebook: [www.facebook.com/WorldOvarianCancerDay](http://www.facebook.com/WorldOvarianCancerDay)

FIAVAO/1405/0006